Расійскі дзяржаўны ўніверсітэт нафты і газу імя І. М. Губкіна

**Расійскі дзяржаўны ўніверсітэт нафты і газу імя І. М. Губкіна** — расійскі нацыянальны даследчы ўніверсітэт у Маскве.

## Гісторыя 
Сваю гісторыю ўніверсітэт вядзе ад нафтавага факультэта Маскоўскай Горнай Акадэміі, створанага Дэкрэтам ВСНГ ад 4 верасня 1918 года. У 1920 годзе на пасаду прафесара Акадэміі быў прыняты Іван Міхайлавіч Губкін, а ў 1922 годзе ён стаў яе рэктарам.

17 красавіка 1930 года Прэзідыумам ВСНГ было прынята рашэнне расфармаваць Маскоўскую Горную Акадэмію імя Сталіна і на яе аснове стварыць шэсць вышэйшых тэхнічных навучальных устаноў, у тым ліку — Маскоўскі нафтавы інстытут. Улічваючы велізарныя заслугі акадэміка Губкіна ў справе арганізацыі вышэйшай школы па падрыхтоўцы кадраў для нафтавай прамысловасці, інстытуту было прысвоена імя Івана Міхайлавіча Губкіна, а сам ён быў прызначаны першым яго дырэктарам. З адпаведных аддзяленняў былога нафтавага факультэта Горнай Акадэміі былі ўтвораны першыя тры факультэты ВНУ — факультэт геалогіі і разведкі нафты, промыслава- механічны факультэт і факультэт перапрацоўкі нафты.

З пачаткам Вялікай Айчыннай вайны ў кастрычніку 1941 года інстытут быў эвакуіраваны ў Уфу. Праз год, у кастрычніку 1942 года у Маскве пачаў працу філіял інстытута. З мая 1943 галаўным зноў стаў інстытут у Маскве, а уфімскі — яго філіялам.

У 1958 годзе ўніверсітэт быў перайменаваны ў Маскоўскі інстытут нафтахімічнай і газавай прамысловасці імя І. М. Губкіна.
18 снежня 1985 года інстытут быў перайменаваны ў Маскоўскі інстытут нафты і газу імя І. М. Губкіна, а 7 мая 1991 года пераўтвораны ў Дзяржаўную акадэмію нафты і газу імя І. М. Губкіна.

У жніўні 1998 Загадам Міністэрства адукацыі РФ быў ператвораны ў Расійскі дзяржаўны ўніверсітэт нафты і газу імя І. М. Губкіна.

У 2010 годзе ўніверсітэт атрымаў статус нацыянальнага даследчага ўніверсітэта.

## Склад універсітэта 
Універсітэт мае у сваім складзе наступныя факультэты:
* Факультэт аўтаматыкі і вылічальнай тэхнікі
* Факультэт геалогіі і геафізікі нафты і газу
* Факультэт гуманітарнай адукацыі
* Факультэт інжынернай механікі
* Факультэт комплекснай бяспекі паліўна-энергетычнага комплексу
* Факультэт міжнароднага энергетычнага бізнесу
* Факультэт навукова-педагагічных кадраў і кадраў вышэйшай кваліфікацыі
* Факультэт праектавання, будаўніцтва і эксплуатацыі сістэм трубаправоднага транспарту
* Факультэт распрацоўкі нафтавых і газавых радовішчаў
* Факультэт хімічнай тэхналогіі і экалогіі
* Факультэт эканомікі і кіравання
* Юрыдычны факультэт

Універсітэт мае філіялы ў гарадах Ташкент і Арэнбург. З 1943 па 1948 год універсітэт меў філіял ва Уфе, аднак пасля філіял быў ператвораны ў самастойны ўніверсітэт — Уфімскі дзяржаўны нафтавы тэхнічны ўніверсітэт.

## Вядомыя выпускнікі 
* Рынат Хадыевіч Аюпаў — генеральны дырэктар ТАА ПКФ «АЛАЗ»
* Валер Уладзіміравіч Бесель — выканаўчы віцэ-прэзідэнт ГК «НьюТэк Сервісэз»
* Юрый Міхайлавіч Барысаў — член праўлення Фонду выпускнікоў універсітэта (2002—2022)
* Алег Георгіевіч Гардзееў — правадзейны дзяржаўны саветнік 2 класа
* Святлана Генадзеўна Радзівонава — кіраўніца Распрыроднагляду

Катэгорыя:Універсітэты Масквы
Катэгорыя:Вышэйшыя тэхнічныя навучальныя ўстановы Расіі
Катэгорыя:1930 год у Маскве
Катэгорыя:Нацыянальныя даследчыя ўніверсітэты Расіі